Armada Española

A **Armada Española** é a rama marítima das Forzas Armadas Españolas. Está considerada a sétima máis poderosa do mundo, superada pola norteamericana, rusa, británica, francesa, xaponesa e pola italiana. As súas bases principais están en Rota, Ferrol e Cartagena, e a academia xeral de oficiais é a Escola Naval Militar de Marín.

A patroa da Armada Española é a Virxe do Carme, protectora e gardiá da xente do mar, que é denominada *Stella Maris* (estrela dos mares). A Armada celebra a súa festa o 16 de xullo.

## As orixes 
A Armada Española nace da unión das mariñas de Castela e da Aragón. A mariña da Coroa de Aragón, constituída principalmente por naves catalás, é unha mariña de ámbito mediterráneo e prefire como buque de combate a galera e os seus derivados, mentres que a mariña castelá, atlántica, prefire buques sen remos, con só propulsión eólica. Esta unión prodúcese en tempos dos Reis Católicos. A súa primeira expedición prodúcese en Italia ao mando de Gonzalo Fernández de Córdoba, chamado *Gran Capitán*, e nela participan as galeras de Sicilia xunto coas naves cantábricas. Foi á súa primeira operación de guerra.

Nestes primeiros tempos a mariña de guerra española, do mesmo xeito que nos demais países europeos (agás Venecia), non estaba formada por barcos pertencentes ao Estado e especialmente feitos para a guerra. Debido aos corsarios e ás inseguridades da navegación, todos os barcos levaban canóns e armas. Cando eran requiridos polo rei para a guerra, cambiaban as cargas comerciais por cargas militares, e os seus armadores e tripulantes pasaban a ser pagados pola Coroa. Ademais dos buques mercantes militarizados, tamén había particulares que armaban pequenas frotas de combate, dedicándose á pirataría ata que o rei solicitaba os seus servizos.

O rei nomeaba os mandos das escuadras así formadas, nas que embarcaban as súas tropas. O combate naval da época difería pouco do terrestre, xa que se buscaba a abordaxe e o combate corpo a corpo, e facíase relativamente pouco uso da artillaría. Nesa época a Armada Española perde interese nas galeras (aínda que logo as recuperará) en beneficio de naos, carracas e carabelas. A finais do reinado dos Reis católicos, só quedaban catro galeras na costa de Granada para apoiar as demais naves no verán.

## Himno 
:Soplen serenas las brisas
:ruja amenazas la ola,
:mi gallardía española
:se corona de sonrisas.

:Por ti, Patria, por ti sola
:mi vida a los mares di,
:por ti al peligro ofrecí
:mis obras y pensamientos
:¡en la Rosa de los Vientos
:me crucifico por ti!

:Por tu sagrada presencia
:que nada turba ni empaña,
:tiene sus horas la hazaña
:y sus horas la obediencia.

:El imperio a España vendrá
:por los caminos del mar.

:Hay que morir o triunfar,
:que nos enseña la Historia
:en Lepanto la victoria
:y la muerte en Trafalgar.

:Soñando victorias, diciendo cantares,
:marinos de España crucemos los mares,
:delante, la gloria, la leyenda en pos,
:debajo las voces de nuestros caídos,
:y arriba el mandato de España y de Dios.

:De España y de Dios, de España y de Dios.

## Empregos na Armada Española 
Os **empregos de Oficiais** na Armada Española son os da seguinte táboa:

Os **empregos de Suboficiais** e **Mariñaría** na Armada Española son os da seguinte táboa.

## Buques en activo 
## Forzas aéreas 
### Aeronaves 
## Fitos da Armada Española 
* A Armada Española é herdeira das mariñas de Castela e Aragón, e nas orixes cos mariños cántabros, vén sendo unha das máis antigas do mundo.
* A primeira en ter regulamentos e normas para cada buque de guerra que daban unidade ao funcionamento da frota.
* A que fixo posible cruzar o Atlántico e descubrir América en 1492.
* A creadora do concepto moderno de convoi naval (Frota de Indias), no século XVI.
* A primeira en circunnavegar a Terra: Expedición de Magalhães-Elcano (1519-1522).
* A descubridora da ruta transpacífica entre Asia e América: Tornaviaxe de Andrés de Urdaneta en 1565 e o establecemento do Galeón de Manila.
* A creadora da primeira ruta comercial de escala mundial (entre Cádiz, Acapulco e Manila): A Frota de Indias no Atlántico, e o Galeón de Manila no Pacífico.
* A creadora e a primeira en utilizar a infantaría de mariña (1537).
* A primeira en utilizar fragatas, a finais do século XVI durante a guerra dos Oitenta Anos.
* A creadora e primeira en utilizar a lancha canoneira (Antonio Barceló en 1779)
* Primeira en organizar unha misión sanitaria internacional, Real Expedición Filantrópica da Vacina (1803-1806).
* Primeira volta ao mundo por parte dun navío blindado levada a cabo pola fragata blindada Numancia (1865-1867).
* A primeira en contar cun destrutor en servizo (1887). O Destrutor, que deu nome a toda unha saga, foi deseñado polo oficial naval español Fernando Villaamil en 1885.
* A primeira en dispoñer dun submarino torpedeiro inventado por Isaac Peral en 1888 (submarino Peral).
* Creadora do concepto moderno de desembarco anfibio (con carros de combate e un mando unificado para as forzas navais, terrestres e aéreas) posto en práctica no desembarco de Alhucemas, resultando un éxito absoluto e poñendo fin á guerra do Rif (1925).
* A primeira armada do mundo en utilizar avións de engalaxe vertical, en concreto o Harrier AV-8A «Matador» no portaavións, neste caso no Dédalo (R-01) (ex-USS Cabot). Esta práctica se estendeu despois a outros países: Estados Unidos, Rusia, Reino Unido, Italia, India e Tailandia.

## Galería de imaxes 

## Notas 
## Véxase tamén 
### Bibliografía 
* *LOBA 2016* *Lista Oficial de Buques de la Armada 2016*
### Outros artigos 
* Armada Invencible
* Armada (mariña)

### Ligazóns externas 
* Páxina web oficial da Armada Española  (Ministerio de Defensa).
* Revistanaval.com , páxina web non oficial.desactualizada